**ZÁPISNICA**

**z XXIX. zasadnutia Obecného zastupiteľstva obce**

**Košická Polianka dňa 21.06.2022**

Prítomní: podľa prezenčnej listiny, ktorá tvorí súčasť zápisnice

Program:

1. Otvorenie
2. Schválenie programu, určenie zapisovateľa a overovateľov zápisnice, voľba návrhovej komisie
3. Správa o činnosti starostky obce a kontrola plnenia uznesení od 22.03.2022 do 21.06.2022.
4. Prerokovanie Návrhu Záverečného účtu obce Košická Polianka za rok 2021.
5. Prerokovanie Žiadosti o dotáciu z rozpočtu obce Košická Polianka na rok 2022 žiadateľa Rímskokatolícka farnosť Nanebovzatia Panny Márie Košická Polianka.
6. Prerokovanie zrušenia Televízneho káblového rozvodu v obci Košická Polianka.
7. Prerokovanie športovej akcie Košickopolianska desiatka.
8. Prerokovanie uzatvorenia Darovacej zmluvy uzatvorenej podľa ustanovení §628 a nasl. Občianskeho zákonníka č. 40/1964 Zb. v znení neskorších predpisov – prístupová cesta IBV KUTKAFEJ.
9. Určenie počtu poslancov a o utvorení volebného obvodu pre voľby do orgánov samosprávy obcí 29.októbra 2022 a určenie volebného obvodu pre obec Košická Polianka.
10. Rôzne
11. Záver

**K bodu 1.**

Zasadnutie obecného zastupiteľstva otvorila o 18.00 hod. a následne ho viedla starostka obce Mgr. Marta Petrilová. V úvode konštatovala prítomnosť 4 poslancov obecného zastupiteľstva a to: Adriana Behúnová, Peter Domonkoš, Marek Horváth, Róbert Papáč a tým uznášania schopnosť OZ. O 18:05 prišiel na zasadnutie poslanec Mgr. Jozef Košč.

**K bodu 2.**

Poslanci schválili program zasadnutia podľa predloženého návrhu starostky obce, tvorí súčasť zápisnice.

Za overovateľov zápisnice boli určení: Adriana Behúnová, Róbert Papáč

Do návrhovej komisie boli navrhnutí a zvolení: Marek Horváth, Peter Domonkoš

Starostka obce Mgr. Marta Petrilová konštatovala, že navrhnutí členovia do návrhovej komisie, zapisovateľka zápisnice, ako aj overovatelia zápisnice boli zvolení, za hlasovali 4 poslanci.

**K bodu 3.**

Starostka predniesla Správu o činnosti starostky obce a kontrolu plnenia uznesení od 22.03.2022 do 21.06.2022, ktorá tvorí súčasť zápisnice. Skonštatovala splnené uznesenia od 22.03.2022 do 21.06.2022, ktoré obecné zastupiteľstvo vzalo na vedomie.

**K bodu 4.**

Starostka prečítala Stanovisko hlavného kontrolóra k záverečnému účtu obce Košická Polianka za rok 2021 zo dňa 17.06.2022. Všetci prítomní poslanci vzali stanovisko hl. kontrolóra na vedomie.

Starostka navrhla schváliť predložený záverečný účet obce Košická Polianka za rok 2021 bez výhrad a taktiež schváliť prevod prebytku vo výške 10 673,75 € do rezervného fondu. Za prijatie uznesenia hlasovali poslanci Behúnová, Domonkoš a Papáč. Zdržal sa poslanec Horváth. Poslanec Mgr. Košč nehlasoval.

**K bodu 5.**

Starostka oboznámila prítomných so žiadosťou Rímskokatolícka farnosť Nanebovzatia Panny Márie Košická Polianka o dotáciu vo výške 3000 € zo dňa 9.11.2021. Všetci poslanci OZ sa zdržali hlasovania. Uznesenie nebolo schválené.

**K bodu 6.**

Starostka navrhla poslancom zrušiť Televízny káblový rozvod v obci Košická Polianka pre 21 domácností – užívateľov k 31.12.2022. Všetci prítomní poslanci hlasovali za prijatie uznesenia.

**K bodu 7.**

Starostka navrhla poslancom schváliť športovú akciu Košickopolianska desiatka, ktorá sa bude konať 22.10.2022 v obci Košická Polianka. Všetci poslanci podporili organizovanie podujatia.

**K bodu 8.**

Obecné zastupiteľstvo jednohlasne schválilo uzatvorenie Darovacej zmluvy uzatvorenej podľa ustanovení §628 a nasl. Občianskeho zákonníka č. 40/1964 Zb. v znení neskorších predpisov – prístupová cesta IBV KUTKAFEJ.

**K bodu 9.**

Všetci prítomní poslanci hlasovali za

* počet poslancov OZ v Košickej Polianke na nasledujúce volebné obdobie 2022-2026 v počte 7 poslancov
* rozsah výkonu funkcie starostu obce Košická Polianka na nasledujúce volebné obdobie 2022–2026 na plný úväzok
* jeden volebný obvod na celé nasledujúce volebné obdobie 2022-2026, ktorý tvorí obec Košická Polianka

**K bodu 10.**

Starostka navrhla poslancom schváliť príspevok na Abovský hlásnik na obdobie rok 2022 v počte troch vydaní pre domácnosti obce Košická Polianka v zmysle sponzorského daru Silvia.Cakova House s.r.o. Taktiež navrhla poveriť poslancov OZ s vypracovaním sponzorskej zmluvy so Silviou Cakovou. A zabezpečením Abovského hlásnika. Prítomní poslanci neschválili uznesenie. Súhlas vyjadril poslanec Horváth. Proti bol poslanec Domonkoš. Zdržali sa poslanci Behúnová, Mgr. Košč a Papáč.

Starostka dala hlasovať za rozpočtové opatrenia obce Košická Polianka a Základnej školy s materskou školu Košická Polianka 148. Za prijatie hlasovali všetci prítomní poslanci.

Starostka navrhla zvýšiť výšku nájomného o 12 % s nájomcami: AGENTÚRA GALAXY, Marek Sivák, MEDVEDÍKY JUNIOR. Všetci vyjadrili súhlas so zvýšením nájomného a poverili starostku s vypracovaním dodatkov nájomných zmlúv.

Starostka navrhla poslancom zrušiť časť uznesenia č. 211/2021 v zmysle ktorého bol schválený prenájom žiadateľa o nájomný byt v obci Košická Polianka pre: Katarína Kerekešová, nakoľko menovaná stiahla žiadosť o pridelenie bytu. Zdržal sa poslanec Mgr. Košč. Ostatní prítomní poslanci hlasovali za prijatie uznesenia.

Starostka navrhla schváliť prenájom bytu v Bytovom dome v obci Košická Polianka pre žiadateľa: Ing. Dominika Sendžová, Košická Polianka 47, nakoľko menovaná spĺňa kritéria pre pridelenie bytu. Za hlasovali poslanci Domonkoš, Papáč a Horváth. Poslankyňa Behúnová sa zdržala a poslanec Mgr. Košč nehlasoval.

Za účelom prevencie vytvárania čiernych skládok navrhol poslanec Mgr. Košč uložiť obecnému úradu Košickej Polianke zabezpečiť kamerovým systémom alebo fotopascou územie tzv. „Hliboká diera“ smer na Vyšnú Hutku a to do 30.9.2022. Za prijatie hlasovali poslanci Horváth, Domonkoš, Mgr. Košč a Papáč. Zdržala sa poslankyňa Behúnová.

**K bodu 11.**

Keďže nikto z prítomných nemal ďalšie otázky, starostka ukončila rokovanie zastupiteľstva o 19:53 hod., poďakovala prítomným za účasť.

Overovatelia:

Adriana Behúnová Róbert Papáč

V Košickej Polianke 21.06.2022

Zapísala: Mgr. Katarína Horváthová